**H O T Ă R Â R E A NR. 138**

 **din 27 octombrie 2016**

**privind aprobarea achiziţionarea terenului în suprafaţă de 4.779 m.p. situat în Municipiul Dej, pentru extinderea Cimitirului din Dealul Florilor**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.419 din data de 13 octombrie 2016, al Serviciului Urbanism și Amenajarea teritoriului din cadrul Primăriei Municipiului Dej, prin care se propune spre aprobare achiziţionarea terenului în suprafaţă de 4.779 m.p. situat în Municipiul Dej, în zona Dallas în vecinătatea cimitirului, identificat prin actul de proprietate C.F. Nr. 55303 ( provenit din conversia de pe hârtie a C.F. Nr. 18672 ), având categoria de folosință *arabil,* cu nr. topografic 1301/1, proiect avizat favorabil în ședința de lucru a Comisiei economice din data de 26 octombrie 2016;

În temeiul prevederilor art. 36, alin. (2), lit. c); art. 45, alin. (3), art. 863 lit. a) din noul Cod civil, Legea Nr. 213/1998 privind bunurile proprietate publică şi art. 123, alin. (1) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** achiziţionarea terenului în suprafaţă de 4.779 m.p. situat în Municipiul Dej, în zona Dallas în vecinătatea cimitirului identificat prin actul de proprietate C.F. Nr. 55303 ( provenit din conversia de pe hârtie a C.F. 18672 ), având categoria de folosință *arabil,* cu Nr. topografic 1301/1*, p*entru extindere cimitir, la **prețul de 157.300 lei.**

**Art. 2.** **Aprobă** raportul de evaluare întocmit de către S.C. GABY CL IMPEX S.R.L.(prin expert evaluator Cosmin Georgel Pop - membru titular ANEVAR).

**Art. 3.** **Aprobă** **preţul de achiziţionare de 157.300 lei** al terenului pentru suprafaţa de 4.779 m.p., aflat în proprietatea lui Botca Sergiu și soția Botca Monica, reprezentați prin mandatar Szakszon Paul Alexandru.

**Art. 4. (1) Aprobă** încheierea contractului autentic de vânzare - cumpărare între Municipiul Dej și domnii Botca Sergiu și soția Botca Monica, prin mandatar Szakszon Paul Alexandru.

**(2).**  Se împuternicește Primarul Municipiului Dej să semneze actul autentic de vânzare -cumpărare.

**(3)** Taxele notariale și cele privind înscrierea terenului în Cartea funciară vor fi suportate de cumpărător.

 **Art. 5.** Cu ducerea la îndeplinire a prevederilor prezentei hotărâri se încredinţează Compartimentul Patrimoniu, Direcţia Economică și Compartimentul juridic din cadrul Primăriei Municipiului Dej.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**